ประกาศกรมสรรพากรเรื่อง กําหนดคุณสมบัติ การขออนุญาต การออกใบอนุญาต การต่ออายุใบอนุญาต และการขอออกใบแทนใบอนุญาตเป็นสํานักงานบัญชีตัวแทนยื่นแบบแสดงรายการภาษีและชําระภาษีหรือดําเนินการอื่นใดตามที่อธิบดีกรมสรรพากรกําหนดในนามของผู้มีหน้าที่เสียภาษีผ่านระบบเครือข่ายอินเทอร์เน็ตทางเว็บไซต์ (Web Site) ของกรมสรรพากร ควบคุมของ กรมสรรพากร ทั้งนี้ ตามมาตรา 5 แห่งประมวลรัษฎากร ดังนั้น เพื่อให้การควบคุมและกํากับดูแลการจัดเก็บภาษีอากรตามประมวลรัษฎากรเป็นไปอย่างมีประสิทธิภาพ กรมสรรพากร จึงให้สํานักงานบัญชีตัวแทนซึ่งมีคุณสมบัติตามหลักเกณฑ์ที่กรมสรรพากรกําหนดสามารถยื่นแบบแสดงรายการภาษีและชําระภาษี หรือดําเนินการอื่นใดตามที่อธิบดีกรมสรรพากรกําหนดในนาม ของผู้มีหน้าที่เสียภาษีผ่านระบบเครือข่ายอินเทอร์เน็ตทางเว็บไซต์ (Web Site) ของกรมสรรพากร ได้ ซึ่งสํานักงานบัญชีตัวแทนดังกล่าวจะต้องมีคุณสมบัติและปฏิบัติตาม หลักเกณฑ์ วิธีการ และเงื่อนไขเกี่ยวกับการขออนุญาต การออกใบอนุญาต การต่ออายุใบอนุญาต และการขอออกใบแทนใบอนุญาตเป็นสํานักงานบัญชีตัวแทน ดังต่อไปนี้ข้อ ๑ ในประกาศนี้ เว้นแต่ข้อความจะแสดงให้เห็นเป็นอย่างอื่น (1) คําว่า "สํานักงานบัญชีตัวแทน" หมายความว่า บุคคลซึ่งทําหน้าที่ยื่นแบบแสดงรายการภาษีและชําระภาษี หรือดําเนินการอื่นใดตามที่อธิบดีกรมสรรพากรกําหนดในนามของผู้มีหน้าที่เสียภาษี ผ่านระบบเครือข่ายอินเทอร์เน็ตทางเว็บไซต์ (Web Site) ของกรมสรรพากร บุคคลตามวรรคหนึ่ง หมายความว่า บุคคลธรรมดา คณะบุคคลที่มิใช่นิติบุคคล ห้างหุ้นส่วนสามัญ กองทุน มูลนิธิที่มิใช่นิติบุคคล หน่วยงานหรือกิจการของเอกชนที่กระทําโดยบุคคลธรรมดา ตั้งแต่สองคนขึ้นไปอันมิใช่นิติบุคคล บริษัทหรือห้างหุ้นส่วนนิติบุคคลที่ตั้งขึ้นตามกฎหมายไทย มูลนิธิหรือสมาคมที่ประกอบกิจการซึ่งมีรายได้ สหกรณ์ และองค์กรอื่นที่กฎหมายกําหนดให้เป็นนิติบุคคล (2) คําว่า "ผู้มีหน้าที่เสียภาษี" หมายความว่า ผู้มีหน้าที่ยื่นแบบแสดงรายการภาษีทุกประเภทภาษี ผู้มีหน้าที่นําส่งภาษี และผู้มีหน้าที่หักภาษี ณ ที่จ่าย ซึ่งได้ว่าจ้างให้สํานักงานบัญชีตัวแทนเป็นผู้ทําบัญชีและแต่งตั้งให้สํานักงานบัญชีตัวแทนดังกล่าวเป็นตัวแทนในการยื่นแบบแสดงรายการภาษีในนามของผู้มีหน้าที่เสียภาษี (3) คําว่า "แบบแสดงรายการภาษี" หมายความรวมถึง แบบนําส่งภาษีและแบบยื่นรายการภาษีเงินได้หัก ณ ที่จ่ายข้อ ๒ สํานักงานบัญชีที่ประสงค์จะเป็นสํานักงานบัญชีตัวแทนยื่นแบบแสดงรายการภาษีและชําระภาษี หรือดําเนินการอื่นใดตามที่อธิบดีกรมสรรพากรกําหนดในนามของผู้มีหน้าที่เสียภาษีผ่านระบบเครือข่ายอินเทอร์เน็ตทางเว็บไซต์ (Web Site) ของกรมสรรพากร จะต้องมีคุณสมบัติดังต่อไปนี้ 2.1 กรณีสํานักงานบัญชีตัวแทนเป็นบุคคลธรรมดา (1) เป็นผู้ทําบัญชีตามคุณสมบัติและเงื่อนไขของการเป็นผู้ทําบัญชีตามมาตรา 7(6) แห่งพระราชบัญญัติการบัญชี พ.ศ. 2543 และผ่านการอบรมทางด้านกฎหมายภาษีอากรตามหลักสูตรที่อธิบดี กรมสรรพากรกําหนด (2) มีประสบการณ์ในด้านการทําบัญชีเป็นเวลาไม่น้อยกว่า 5 ปีและเป็นสํานักงานบัญชีตัวแทนของผู้มีหน้าที่เสียภาษีไม่น้อยกว่า 50 ราย ณ วันที่ขออนุญาตเป็นสํานักงานบัญชีตัวแทน (3) ต้องทําบัญชีให้แก่ผู้มีหน้าที่เสียภาษีและยื่นแบบแสดงรายการภาษีในนามของ ผู้มีหน้าที่เสียภาษี โดยมิได้ดําเนินการตรวจสอบและรับรองบัญชีให้แก่ผู้มีหน้าที่เสียภาษีในขณะที่ดําเนินการเป็นสํานักงานบัญชีตัวแทน (4) ไม่เป็นสํานักงานบัญชีตัวแทนยื่นแบบแสดงรายการภาษีผ่านระบบเครือข่าย อินเทอร์เน็ตทางเว็บไซต์ (Web Site) ของกรมสรรพากร ที่อยู่ระหว่างถูกสั่งพักหรือ ถูกเพิกถอน (5) มีประวัติการเสียภาษีที่ดี มีการเสียภาษีสอดคล้องกับสภาพความเป็นจริงของ กิจการ และไม่มีพฤติการณ์หลีกเลี่ยงภาษีให้นําความในวรรคหนึ่งมาใช้บังคับกรณีสํานักงานบัญชีตัวแทนเป็น คณะบุคคลที่มิใช่นิติบุคคล ห้างหุ้นส่วนสามัญ กองทุน มูลนิธิที่มิใช่นิติบุคคล หน่วยงานหรือกิจการของเอกชน ที่กระทําโดยบุคคลธรรมดาตั้งแต่สองคนขึ้นไปอันมิใช่นิติบุคคลด้วย 2.2 กรณีสํานักงานบัญชีตัวแทนเป็นบริษัทหรือห้างหุ้นส่วนนิติบุคคลที่ตั้งขึ้นตามกฎหมายไทย (1) เป็นผู้ทําบัญชีตามคุณสมบัติและเงื่อนไขของการเป็นผู้ทําบัญชีตามมาตรา 7(6) แห่งพระราชบัญญัติการบัญชี พ.ศ. 2543 และผ่านการอบรมทางด้านกฎหมายภาษีอากรตามหลักสูตรที่อธิบดีกรมสรรพากรกําหนด (2) มีประสบการณ์ในด้านการทําบัญชีเป็นเวลาไม่น้อยกว่า 5 ปีและเป็นสํานักงานบัญชีตัวแทนของผู้มีหน้าที่เสียภาษีไม่น้อยกว่า 50 ราย ณ วันที่ขออนุญาตเป็นสํานักงานบัญชีตัวแทน (3) ต้องทําบัญชีให้แก่ผู้มีหน้าที่เสียภาษีและยื่นแบบแสดงรายการภาษีในนามของผู้มีหน้าที่เสียภาษี โดยมิได้ดําเนินการตรวจสอบและรับรองบัญชีให้แก่ผู้มีหน้าที่เสียภาษีในขณะที่ดําเนินการเป็นสํานักงานบัญชีตัวแทน (4) มีทรัพย์สินสุทธิมากกว่าหนี้สินสุทธิสําหรับรอบระยะเวลาบัญชีปีสุดท้ายก่อนยื่นคําขอเป็นสํานักงานบัญชีตัวแทน (5) ไม่เป็นสํานักงานบัญชีตัวแทนยื่นแบบแสดงรายการภาษีผ่านระบบเครือข่ายอินเทอร์เน็ตทางเว็บไซต์ (Web Site) ของกรมสรรพากร ที่อยู่ระหว่างถูกสั่งพักหรือถูกเพิกถอน (6) มีประวัติการเสียภาษีที่ดี มีการเสียภาษีสอดคล้องกับสภาพความเป็นจริงของกิจการ และไม่มีพฤติการณ์หลีกเลี่ยงภาษีให้นําความในวรรคหนึ่งมาใช้บังคับกรณีสํานักงานบัญชีตัวแทนเป็นมูลนิธิหรือสมาคมที่ประกอบกิจการซึ่งมีรายได้ สหกรณ์ และองค์กรอื่นที่กฎหมายกําหนดให้เป็นนิติบุคคลข้อ ๓ การยื่นคําขออนุญาตและการออกใบอนุญาต 3.1 ให้ผู้มีคุณสมบัติตามข้อ 2 ซึ่งมีความประสงค์จะเป็นสํานักงานบัญชีตัวแทนจัดให้มีสัญญาการตั้งตัวแทนยื่นแบบแสดงรายการภาษีและชําระภาษีผ่านระบบเครือข่ายอินเทอร์เน็ตทางเว็บไซต์ (Web Site) ของกรมสรรพากร และมอบอํานาจให้กระทําการแทนเป็นลายลักษณ์อักษรระหว่างสํานักงานบัญชีตัวแทนและผู้มีหน้าที่เสียภาษี โดยผู้มีหน้าที่เสียภาษีต้องทําข้อตกลงกับกรมสรรพากรในการขอแต่งตั้งสํานักงานบัญชีตัวแทนเป็นตัวแทนยื่นแบบแสดงรายการภาษีและชําระภาษีผ่านระบบเครือข่ายอินเทอร์เน็ตทางเว็บไซต์ (Web Site) ของกรมสรรพากร ตามแบบที่อธิบดีกรมสรรพากรกําหนด ผู้มีหน้าที่เสียภาษีแต่ละรายมีสิทธิทําสัญญาแต่งตั้งและมอบอํานาจให้สํานักงานบัญชีตัวแทนรายหนึ่งรายใดเท่านั้นเป็นตัวแทนในการยื่นแบบแสดงรายการภาษีผ่านระบบเครือข่ายอินเทอร์เน็ตทางเว็บไซต์ (Web Site) ของ กรมสรรพากร โดยสัญญาการตั้งตัวแทนและมอบอํานาจให้กระทําการแทนนั้นจะต้องระบุให้ชัดเจนว่าสํานักงานบัญชีตัวแทนมีสิทธิยื่นแบบแสดงรายการภาษีประเภทใดในนามของผู้มีหน้าที่เสียภาษีผ่านระบบเครือข่ายอินเทอร์เน็ตทางเว็บไซต์ (Web Site) ของกรมสรรพากร 3.2 ผู้มีความประสงค์จะเป็นสํานักงานบัญชีตัวแทนตาม 3.1 ให้ยื่นคําขอเป็นสํานักงานบัญชีตัวแทนต่ออธิบดีกรมสรรพากรตามแบบที่อธิบดีกรมสรรพากรกําหนด เมื่ออธิบดีกรมสรรพากรอนุญาตให้เป็นสํานักงานบัญชีตัวแทน ผู้ยื่นคําขอจะได้รับใบอนุญาตเป็นสํานักงานบัญชีตัวแทนใบอนุญาตเป็นสํานักงานบัญชีตัวแทนตามวรรคหนึ่งเป็นไปตามแบบที่อธิบดีกรมสรรพากรกําหนด และให้มีอายุสองปีนับแต่วันที่ได้รับอนุญาตให้เป็นสํานักงานบัญชีตัวแทนข้อ ๔ สํานักงานบัญชีที่ได้รับอนุญาตให้เป็นสํานักงานบัญชีตัวแทนยื่นแบบแสดงรายการภาษีและชําระภาษี หรือดําเนินการอื่นใดตามที่อธิบดีกรมสรรพากรกําหนดในนามของผู้มีหน้าที่เสียภาษีผ่านระบบเครือข่ายอินเทอร์เน็ตทางเว็บไซต์ (Web Site) ของกรมสรรพากร จะต้องดําเนินการดังต่อไปนี้ 4.1 จัดทําแบบแสดงรายการภาษีและยื่นแบบแสดงรายการภาษี หรือจัดทําแบบแสดงรายการภาษีและยื่นแบบแสดงรายการภาษีพร้อมชําระภาษีในนามของผู้มีหน้าที่เสียภาษีผ่านระบบเครือข่ายอินเทอร์เน็ตทางเว็บไซต์ (Web Site) ของกรมสรรพากร โดยใช้หมายเลขผู้ใช้ (User ID) และรหัสผ่าน (Password) ของสํานักงานบัญชีตัวแทน เพื่อทําการยื่นแบบแสดงรายการภาษีหรือยื่นแบบแสดงรายการภาษีและชําระภาษีในนามของผู้มีหน้าที่เสียภาษีผ่านเลขประจําตัวผู้เสียภาษีอากรของผู้มีหน้าที่เสียภาษี สํานักงานบัญชีตัวแทนมีหน้าที่ต้องยื่นแบบแสดงรายการภาษีในนามของผู้มีหน้าที่เสียภาษีตามประเภทภาษีที่ได้ตกลงกับผู้มีหน้าที่เสียภาษีผ่านระบบเครือข่ายอินเทอร์เน็ตทางเว็บไซต์ (Web Site) ของกรมสรรพากร กรณีผู้มีหน้าที่เสียภาษีของสํานักงานบัญชีตัวแทนมีจํานวนลดลงจากจํานวนที่สํานักงานบัญชีตัวแทนแจ้งไว้เมื่อขออนุญาตเป็นสํานักงานบัญชีตัวแทน สํานักงานบัญชีตัวแทนยังคงสามารถยื่นแบบแสดงรายการภาษีในนามของผู้มีหน้าที่เสียภาษีผ่านระบบเครือข่ายอินเทอร์เน็ตทางเว็บไซต์ของ (Web Site) ของกรมสรรพากร ได้ ถ้าหากการยื่นแบบแสดงรายการภาษีดังกล่าวขาดไปไม่เกินกว่าร้อยละ 10 ของจํานวนผู้มีหน้าที่เสียภาษี แบบแสดงรายการภาษีตามวรรคหนึ่ง ไม่รวมถึงแบบแสดงรายการภาษีเงินได้บุคคลธรรมดา (ภ.ง.ด.91) 4.2 ชําระภาษีหรือนําส่งภาษีเข้าบัญชีเงินฝากธนาคารของกรมสรรพากร (1) กรณีสํานักงานบัญชีตัวแทนยื่นแบบแสดงรายการภาษีในนามของผู้มีหน้าที่เสียภาษี โดยผู้มีหน้าที่เสียภาษีเป็นผู้ชําระภาษีด้วยตนเอง ให้กระทําได้โดย (ก) โอนเงินผ่านระบบอิเล็กทรอนิกส์ของธนาคาร หรือ (ข) โอนเงินผ่านเคาน์เตอร์ไปรษณีย์อัตโนมัติ (Pay at Post) (2) กรณีสํานักงานบัญชีตัวแทนยื่นแบบแสดงรายการภาษีและชําระภาษีในนามของผู้มีหน้าที่เสียภาษี ให้กระทําได้โดย (ก) โอนเงินทางอิเล็กทรอนิกส์จากบัญชีเงินฝากของสํานักงานบัญชีตัวแทนพร้อมกับการยื่นแบบแสดงรายการภาษี หรือ (ข) โอนเงินทางอิเล็กทรอนิกส์จากบัญชีเงินฝากของสํานักงานบัญชีตัวแทน หรือโอนเงินผ่านเคาน์เตอร์ไปรษณีย์อัตโนมัติ (Pay at Post) ภายหลังการยื่นแบบแสดงรายการภาษี 4.3 แจ้งรายชื่อผู้มีหน้าที่เสียภาษีของสํานักงานบัญชีตัวแทนในการยื่นแบบแสดงรายการภาษีผ่านระบบเครือข่ายอินเทอร์เน็ตทางเว็บไซต์ (Web Site) ของกรมสรรพากร ต่ออธิบดีกรมสรรพากรตามแบบที่อธิบดีกรมสรรพากรกําหนดภายในสิบห้าวันนับแต่วันที่ผู้มีหน้าที่เสียภาษีขอใช้บริการของสํานักงานบัญชีตัวแทนหรือเลิกใช้บริการของสํานักงานบัญชีตัวแทน ทั้งนี้ ต้องแจ้งรายชื่อก่อนถึงกําหนดเวลาการยื่นแบบแสดงรายการภาษีในเดือนภาษีหรือปีภาษีถัดไป 4.4 สํานักงานบัญชีตัวแทนซึ่งมีการเปลี่ยนแปลงรายการทางทะเบียนตามที่ได้แจ้งไว้ต่อกรมสรรพากร ให้แจ้งการเปลี่ยนแปลงต่ออธิบดีกรมสรรพากรตามแบบที่อธิบดีกรมสรรพากรกําหนดภายในสิบห้าวันนับแต่วันที่มีการเปลี่ยนแปลง การเปลี่ยนแปลงตามวรรคหนึ่ง เช่น การย้ายที่ตั้งสํานักงานบัญชีตัวแทน การเปิดสํานักงานบัญชีตัวแทนเพิ่มเติม การปิดสํานักงานบัญชีตัวแทนบางแห่ง การเลิกสํานักงานบัญชีตัวแทน การเปลี่ยนแปลงทุนจดทะเบียนของบริษัทจํากัด การเปลี่ยนแปลงเงินทุนที่ชําระแล้ว การเพิ่มทุนหรือการลดทุน และการเปลี่ยนแปลงอื่นใดในลักษณะทํานองเดียวกัน 4.5 จัดส่งบุคคลซึ่งมีคุณสมบัติตาม 2.1 หรือ 2.2 เข้ารับการอบรมทางด้านกฎหมายภาษีอากรตามหลักสูตรที่อธิบดีกรมสรรพากรกําหนดข้อ ๕ การต่ออายุใบอนุญาต และการขอออกใบแทนใบอนุญาตเป็นสํานักงานบัญชีตัวแทน 5.1 กรณีใบอนุญาตเป็นสํานักงานบัญชีตัวแทนตาม 3.2 สิ้นสุดลง สํานักงานบัญชีตัวแทนมีสิทธิยื่นคําขอต่ออายุใบอนุญาตต่ออธิบดีกรมสรรพากรได้ ทั้งนี้ สํานักงานบัญชีตัวแทนต้องมีผู้มีหน้าที่เสียภาษีของสํานักงานบัญชีตัวแทนในการยื่นแบบแสดงรายการภาษีผ่านระบบเครือข่ายอินเทอร์เน็ตทางเว็บไซต์ (Web Site) ของกรมสรรพากร ไม่น้อยกว่า 50 ราย ณ วันที่ยื่นคําขอต่ออายุใบอนุญาตเป็นสํานักงานบัญชีตัวแทนสํานักงานบัญชีตัวแทนต้องยื่นคําขอต่ออายุใบอนุญาตเป็นสํานักงานบัญชีตัวแทนต่ออธิบดีกรมสรรพากรตามแบบที่อธิบดีกรมสรรพากรกําหนดภายในสองเดือนก่อนวันที่ใบอนุญาตสิ้นสุด กรณีสํานักงานบัญชีตัวแทนไม่สามารถยื่นคําขอต่ออายุใบอนุญาตเป็นสํานักงานบัญชีตัวแทนภายในกําหนดเวลาตามวรรคสอง สํานักงานบัญชีตัวแทนจะต้องยื่นคําขอขยายเวลาออกไปต่ออธิบดีกรมสรรพากร เมื่อได้รับอนุมัติจากอธิบดีกรมสรรพากรแล้วสํานักงานบัญชีตัวแทนจะต้องยื่นคําขอต่ออายุใบอนุญาตเป็นสํานักงานบัญชีตัวแทนภายในเวลาไม่เกินสองเดือนนับแต่วันที่ได้รับอนุมัติ หากมิได้ยื่นคําขอต่ออายุใบอนุญาตเป็นสํานักงานบัญชีตัวแทนภายในกําหนดเวลาดังกล่าว ถือว่าสํานักงานบัญชีตัวแทนสิ้นสภาพการเป็นสํานักงานบัญชีตัวแทน ใบอนุญาตเป็นสํานักงานบัญชีตัวแทนที่ได้รับการต่ออายุแล้ว ให้มีอายุสองปีนับแต่วันที่ใบอนุญาตเป็นสํานักงานบัญชีตัวแทนสิ้นสุดลง 5.2 กรณีสํานักงานบัญชีตัวแทนทําใบอนุญาตเป็นสํานักงานบัญชีตัวแทนสูญหาย ถูกทําลาย หรือชํารุดในสาระสําคัญเสียหายจนไม่สามารถใช้การได้ ให้สํานักงานบัญชีตัวแทนยื่นคําขอออกใบแทนใบอนุญาตเป็นสํานักงานบัญชีตัวแทนต่ออธิบดีกรมสรรพากรตามแบบที่อธิบดีกรมสรรพากรกําหนดใบแทนใบอนุญาตเป็นสํานักงานบัญชีตัวแทนให้มีรายการเช่นเดียวกับใบอนุญาตเป็นสํานักงานบัญชีตัวแทน โดยให้มีข้อความระบุในที่ที่เห็นได้ชัดว่าเป็นใบแทนใบอนุญาตเป็นสํานักงานบัญชีตัวแทน และให้มีอายุเช่นเดียวกับใบอนุญาตเป็นสํานักงานบัญชีตัวแทนฉบับจริงที่สูญหาย ถูกทําลาย หรือชํารุดในสาระสําคัญเสียหายจนไม่สามารถใช้การได้นั้นข้อ ๖ การยื่นคําขออนุญาตเป็นสํานักงานบัญชีตัวแทน การแจ้งรายชื่อของผู้มีหน้าที่เสียภาษี การแจ้งการเปลี่ยนแปลงรายการทางทะเบียน การยื่นคําขอต่ออายุใบอนุญาตเป็นสํานักงานบัญชีตัวแทน และการขอออกใบแทนใบอนุญาตเป็นสํานักงานบัญชีตัวแทน ให้สํานักงานบัญชีตัวแทนยื่นต่ออธิบดีกรมสรรพากรโดยผ่านระบบเครือข่ายอินเทอร์เน็ตทางเว็บไซต์ (Web Site) ของกรมสรรพากร www.rd.go.thข้อ ๗ สํานักงานบัญชีตัวแทนที่ไม่ปฏิบัติตามหลักเกณฑ์ วิธีการ และเงื่อนไขหรือขาดคุณสมบัติข้อหนึ่งข้อใดตามประกาศนี้ อธิบดีอาจพิจารณาสั่งพักหรือเพิกถอนใบอนุญาตการเป็นสํานักงานบัญชีตัวแทนเสียก็ได้ข้อ ๘ ประกาศนี้ให้ใช้บังคับตั้งแต่วันที่ 1 พฤษภาคม พ.ศ.2546 เป็นต้นไปผู้มีอํานาจลงนาม - ประกาศ ณ วันที่ 22 เมษายน พ.ศ. 2546 ศุภรัตน์ ควัฒน์กุล(นายศุภรัตน์ ควัฒน์กุล)อธิบดีกรมสรรพากร